බාල වයස්කාර දරුවන් අපයෝජනය කිරීම ඇප නොදිය හැකි වරදක් දක්වා නීති රීති සකස් කිරීමේ හා ළමා හිංසන හැකි පමණින් අවම කරවීමේ අරමුණින් මේ යෝජනාව ඉදිරිපත් කරන බව එම අධිකාරියේ සභාපති අනෝමා දිසානායක මහත්මිය ‘දිනමිණ’ ට පැවැසුවාය.“මහින්ද චින්තන” ප්‍රතිපත්ති ප්‍රකාශනයේ 22 වැනි පිටුවේ සඳහන් පරිදි ජාතික ළමා ආරක්ෂක අධිකාරිය ශක්තිමත් කිරීම හා බලගැන්වීමේ අරමුණින් නීති සකස් කිරීම සඳහා පත් කර ඇති විශේෂ කමිටුව හරහා ඉහත නීති සකස් කිරීමට කටයුතු කරන බව ද සභාපතිනිය කීවාය.ගතවූ වසර තුළ පමණක් එම අධිකාරියේ ළමා උපකාරක සේවාවේ “1929” දුරකථන අංකයට ළමා හිංසනයන්ට අදාළ පැමිණිලි 4000 කට අධික ප්‍රමාණයක් වාර්තා වී ඇති අතර අනාගත දරු පරපුර ආරක්ෂාකර ගැනීමට අධිකාරිය වෙත පැවරී ඇති වගකීම සාක්ෂාත් කිරීම වෙනුවෙන් මේ ක්‍රියාමාර්ගය ගන්නා බව දිසානායක මහත්මිය පැවැසුවාය.